אדיסון (ניו ג'רזי)

אדיסון (באנגלית: Edison) היא עיר הממוקמת במרכז מדינת ניו ג'רזי שבארצות הברית ומהווה חלק ממטרופולין העיר ניו יורק. בשנת 2020 התגוררו בעיר כ-107,588 תושבים, מה שהופך אותה לעיר השישית בגודלה בניו ג'רזי (זאת בהשוואה למקום החמישי בשנת 2010).Table 1. 

שמה המקורי של העיר היה בעבר עיירת ראריטן אשר הוקמה והוכרזה ב-17 במרץ 1870. שם העיירה נבע משם אחד השבטים הילידיים באזור. השם שונה רשמית ל"אדיסון" ב-10 בנובמבר 1954, על שמו של הממציא תומאס אדיסון, שאחת ממעבודתיו פעלה באזור.Snyder, John P. The Story of New Jersey's Civil Boundaries: 1606–1968, Bureau of Geology and Topography, Trenton, New Jersey, 1969. p. 170 re Edison Township, p. 173 re Raritan Township.

 היסטוריה 
התושבים המוקדמים ביותר באזור היו השבט הלנאפי. ההתיישבות האירופאית באזור החלה במאה ה-17.

עם פרוץ מלחמת העולם הראשונה, הוקם בסמוך לעיר מפעל לעיבוד כימיקלים נדיפים. בשנת 1924 חלקים מהמפעל התפוצצו וגרמו לשריפה. באסון זה נהרגו 20 אנשים ונהרסו כמה קילומטרים רבועים מהעיירה.

בתחילת המאה ה-21 אדיסון הייתה אחת מהערים הצומחות ביותר בניו ג'רזי. במפקד האוכלוסין הלאומי משנת 2000, אדיסון הייתה העיר החמישית המאוכלסת ביותר במדינה, לאחר הערים ניוארק, ג'רזי סיטי, פטרסון ואליזבת.The Counties and Most Populous Cities and Townships in 2010 in New Jersey: 2000 and 2010, New Jersey Department of Labor and Workforce Development.

כיום מתגוררים באדיסון תושבים רבים ממעמד הביניים, וחיות בה למעלה מ-75 קהילות אתניות. באדיסון אף יש קהילה יהודית גדולה עם מספר בתי כנסת ובית ספר. בנוסף על כך, ישנה גם קהילה הודית צומחת ומספר מקדשים המשרתים את הצרכים הדתיים של הקהילה.

 פעילותו של אדיסון 
בשנת 1876, תומאס אדיסון הקים את ביתו ואת מעבדת המחקר שלו באחת האתרים שכיום חלק מהעיירה - אז באזור נידח יחסית. בעת מותו בגיל 83 בשנת 1931, הממציא הפורה צבר שיא של 1,093 פטנטים על יצירות ובהן הפטיפון, מצלמת הקולנוע, נורת הלהט ועוד. מעבדת "מנלו פארק" של אדיסון הייתה משמעותית בכך שהייתה אחת המעבדות הראשונות שיישמה באופן מעשי ומסחרי את המחקר המדעי.Gordon, John Steele. "10 Moments That Made American Business", American Heritage (magazine)|American Heritage, February/March 2007. במעבדה זו אדיסון המציא את הפטיפון וחוט עמיד בשביל נורות הלהט שלו. רחוב "כריסטי" בעיירה היה הרחוב הראשון בעולם שהואר באורות חשמליים.An Edison Historical Timeline, Township of Edison. בשנת 1886 אדיסון עזב את העיירה.Thomas Edison and Menlo Park, The Thomas Edison Center at Menlo Park.

 דמוגרפיה 
אדיסון נחשבת למרכז משמעותי של אוכלוסייה אסייתית. במפקד האוכלוסין של 2010, 28.3% מתושבי אדיסון זיהו את עצמם כהודים-אמריקאים.DP-1 - Profile of General Population and Housing Characteristics: 2010 for Edison township, Middlesex County, New Jersey, United States Census Bureau.

בשנים 2006–2010 ההכנסה החציונית למשק בית הייתה 86,725 דולר וההכנסה החציונית למשפחה הייתה 100,008 דולר. לגברים הייתה הכנסה חציונית של 66,898 דולר לעומת 50,953 דולר לנשים. כ-3.5% מהמשפחות ו-7.2% מהאוכלוסייה היו מתחת לקו העוני, כולל 8.6% מאלו מתחת לגיל 18 ו-6.3% מבני 65 ומעלה.DP03: Selected Economic Characteristics from the 2006-2010 American Community Survey 5-Year Estimates for Edison township, Middlesex County, New Jersey, United States Census Bureau.

 ממשל ופוליטיקה 
 שלטון מקומי 
מועצת העיר מורכבת משבעה נציגים וראש עיר הנבחרים אחת לארבע שנים. בשנים אי זוגיות 3–4 נציגים עומדים לבחירה, ביחד עם ראש העיר.2012 New Jersey Legislative District Data Book, Rutgers University Edward J. Bloustein School of Planning and Public Policy, March 2013, p. 84.Edison Municipal Council, Township of Edison.

האישה הראשונה שאיישה את תפקיד ראש העיר באדיסון, הייתה אנטוניה "טוני" ריגליאנו, שסיימה את כהונתה ב-31 בדצמבר 2013.Mayor Antonia Ricigliano Township of Edison, backed up by the Internet Archive as of September 7, 2013.

 נציגות פדרלית, מדינתית ומחוזית 
העיר אדיסון נמצאת במחוז הקונגרס השישי של ניו ג'רזי. מחוז זה מיוצג על ידי הדמוקרט פרנק פלון. נציגיה של אדיסון לרשות המחוקקת של ניו ג'רזי אף הם משתייכים למפלגה הדמוקרטית.

נכון למרץ 2011, היו בעיירה אדיסון רשומים בסך הכל 53,352 מצביעים לנשיאות. מתוכם 25,163 (47.2%) היו רשומים כדמוקרטים, 6,242 (11.7%) נרשמו כרפובליקנים ו-21,929 (41.1%) נרשמו לא השתייכו לאף מפלגה.Voter Registration Summary - Middlesex, New Jersey Department of State Division of Elections, March 23, 2011. בכל מערכות הבחירות לנשיאות בשנים 2004–2016 ניצח המועמד הדמוקרטי ברוב מוחלט.

 ערים תאומות 
 "Position Paper on Sister State and Sister City Relations Between Australia and China", Australia-China Chamber of Commerce and Industry of New South Wales, dated November 14, 2001.


קישורים חיצוניים



 הערות שוליים 

קטגוריה:ניו ג'רזי: עיריות
קטגוריה:תומאס אלווה אדיסון
קטגוריה:יישובים שהוקמו ב-1651